Siciliškoji gynyba

Siciliškoji gynyba  – vienas populiariausių šachmatų debiutų, priskiriamas pusiau atvirųjų debiutų grupei. Debiuto ėjimai:

1. e4 c5

Net 17% partijų tarp didmeistrių ir 25% visų partijų pradedamos siciliškąja gynyba.John Watson (2006 m. spalis) „Mastering the Chess Openings: Unlocking the Mysteries of the Modern Chess Openings, Volume 1.“ISBN 1-904600-60-3.

Nors ėjimas 1...c5 tiesiogiai nevysto figūrų, tačiau vėlesniame žaidime juodieji c liniją naudoja sunkiosioms figūroms (bokštams ir valdovei). Be to, taip kontroliuojamas centras, galima lengvai išvesti valdovės sparno žirgą, valdovę, taip pat galima pasirinkti gynybinę taktiką ir žaisti ...e6, ...d6 ar ...g6.

 Tęsiniai 

Populiariausias baltųjų antrasis ėjimas yra 2. Žf3. Kitos alternatyvos, išskyrus 2. c3, beveik nenaudojamos.

 2. Žf3 – pagrindinis variantas. Juodieji dažniausiai žaidžia 2...d6, 2...Žc6, 2...e6 arba 2...a6. Dažniausiai po šių ėjimų seka 3. d4. Po 2...d6 galima žaisti ir 3. Rb5. Po 2...d6 3. d4 cd 4. Žxd4 dažniausias tęsinys yra 4...Žf6 5. Žc3. Čia dažniausiai žaidžiama 5...a6 (Naidorfo variantas), 5...e6 (Ševeningeno variantas), 5...g6 (Drakono variantas) ir 5...Žc6 (klasikinis variantas). Po 2...Žc6 3. d4 taip pat dažniausiai keičiamasi pėstininkais.
 Alapino variantas - 2. c3. Šiuo ėjimu paprastai ruošiamas 3. d4. Dažniausiai juodieji atsako 2...Žf6. Įprastas tęsinys - 3. e5 Žd5, kurio idėjos panašios į Aliochino gynybą. Retesnis juodųjų antras ėjimas - 2...d5, kuriuo iškart ardomas baltųjų centras. Dar žinomas variantas 2...e6, kuriuo dažniausiai pereinama į prancūziškąją gynybą.
 2. d4 – Moros gambitas. Dažniausias tęsinys - 2...cd 3. c3. Moros gambito idėjos panašios į centrinio gambito idėjas, tačiau čia baltieji gauna dar greitesnį išsivystymą, todėl gambito priėmimas yra abejotinas.
 2. b4 – siciliškasis gambitas. Po priėmimo dažniausiai žaidžiama 3. Rb2, iškart išvedant rikį, arba 3. a3, norint greitai mobilizuoti visą valdovės sparną.
 2. Rc4 taip pat žinomas, tačiau nelaikomas ypač geru ir dažniausiai žaidžiamas žmonių, kurie nežino debiutų teorijos. Juodieji gali žaisti 2...e6 ir 3...d5, taip gaudami persvarą.
 2. c4 dažniausiai perveda į angliškąjį debiutą.

 Šaltiniai 

Kategorija:Pusiau atvirieji šachmatų debiutai